
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind modificarea art.1 alin (1) din Hotărârea Consiliului Local al Municipiului Focşani nr.9/2009 privind aprobarea acordării de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, cu modificările şi completările ulterioare  

            Consiliul local al Muncipiului Focşani, judeţul Vrancea, întrunit în şedinţă ordinară,

         - analizând proiectul de hotărâre iniţiat de consilierii locali Ailincuței Lauriana, Bojoaică Valerica, Iorga Marius Eusebiu, Gongu Emanuel, Lupu Cătălina, Matişan Bogdan Emilian, Mersoiu Ionuţ, Mihai Petruț, Miron Mariana, Nedelcu Mihai, Radu Niţu şi Ungureanu Daniel, prin care se propune modificarea art.1 alin (1) din Hotărârea Consiliului Local al Municipiului Focşani nr.9/2009 privind aprobarea acordării de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, cu modificările şi completările ulterioare, raportul întocmit de Direcţia economică înregistrat la nr. 3990/19.01.2017;
          - văzând avizul favorabil al Comisiei de buget şi administraţie publică şi Comisia pentru drepturile omului, cultură, învăţământ, sănătate şi sport;
         - având în vedere adresa nr. 671/19.01.2017 transmisă de Serviciul Public Local de Asistență Socială Focșani și înregistrată la nr. 3964/19.01.2017,
         -  în conformitate cu prevederile art.17, alin (1), lit „o” din Legea serviciilor de transport public local nr.92/2007, cu modificările şi completările ulterioare;

         - în baza art.36 alin (1) şi alin (2) lit. „d”, alin (6) lit „a”, pct.14, alin (9) ,  precum şi în temeiul art . 45 alin. (1) din Legea nr.215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:
         Art. 1 Se modifică art.1 alin (1) din Hotărârea Consiliului Local al Municipiului Focşani nr.9/2009 privind aprobarea acordării de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, cu modificările şi completările ulterioare, care va avea următorul cuprins:

                  „(1) Se aprobă  acordarea de gratuităţi pe transportul urban de călători pensionarilor de drept, fără limită de vârstă, cu domiciliul în Municipiul Focşani, care au o pensie netă lunară de până la 1.100 lei inclusiv, calculată prin deducerea din pensia lunară brută a contribuţiei de asigurări sociale de sănătate şi a impozitului pe venit, cu încadrare în prevederile bugetare aprobate pentru acordarea acestei facilităţi.„
       Art. 2 Prezenta hotărâre va fi comunicată de către Serviciul administraţie publică locală,  agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Serviciul  Public de Asistenţă Socială Focşani, Serviciul comunicare şi S.C. Transport Public S.A. Focşani. 
     PREŞEDINTE DE ŞEDINŢĂ,

                                                                                    CONTRASEMNEAZĂ:

          Iorga Marius Eusebiu                                                   SECRETARUL MUNICIPIULUI      

                                                                                                                       FOCŞANI

                                                                                                         Eduard Marian Corhană
Municipiul Focşani, 26 ianuarie 2017                                                      

